L'Institut per al Desenvolupament de les Comarques de l'Ebre (IDECE), organisme autònom del Departament de Política Territorial i Obres Públiques, té per objecte principal, d'acord amb l'article 2 de la seva Llei reguladora (Text refós aprovat pel Decret legislatiu 1/2003, de 8 de gener), el desenvolupament integral de les comarques de l'Ebre.
D'acord amb l'article 3 de la Llei esmentada, són funcions de l'Institut, entre d'altres, les d'elaborar, avaluar i executar o impulsar plans de promoció i desenvolupament de caràcter global o sectorial de les comarques del Baix Ebre, el Montsià, la Terra Alta i la Ribera d'Ebre que integrin o potenciïn els esforços que es fan en aquesta zona i alhora afavoreixin la coordinació de totes les administracions actuants, i fomentar la projecció de les comarques esmentades.
En exercici d'aquestes funcions i per tal d'assolir aquests objectius, es considera oportú obrir una línia de subvencions per a la promoció d'activitats culturals, lúdiques i esportives que duguin a terme les associacions constituïdes a les comarques de les Terres de l'Ebre.
Per això, d'acord amb el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la normativa bàsica estatal de la Llei 38/2003, de 17 de novembre, general de subvencions, i del seu reglament, aprovat pel Reial decret 887/2006, de 21 de juliol, i la resta de normativa aplicable,
Ordeno:.1 Fer pública la convocatòria per a l'any 2009 per a l'atorgament de subvencions, en règim de concurrència competitiva, a associacions de les comarques del Baix Ebre, el Montsià, la Ribera d'Ebre i la Terra Alta per a la promoció d'activitats culturals, lúdiques i esportives a les Terres de l'Ebre..2 Aprovar les bases reguladores que han de regir la convocatòria per a l'atorgament d'aquestes subvencions, que consten a l'annex d'aquesta Ordre..3 Aquesta convocatòria es finançarà amb càrrec a la posició pressupostària D/482000100/5420 dels pressupostos de l'exercici de 2009 de l'Institut per al Desenvolupament de les Comarques de l'Ebre.A altres institucions sense fi de lucre. per un import màxim de 20.000,00 euros.
President de l'Institut per al Desenvolupament de les Comarques de l'Ebre
1.1 Aquestes subvencions tenen per objecte finançar la promoció d'activitats culturals, lúdiques o esportives durant l'any 2009.
1.2 Les actuacions susceptibles de rebre finançament són:
a) Activitats portades a terme fora de les Terres de l'Ebre, com poden ser expedicions esportives i/o trobades d'activitats culturals.
b) Organització de tot tipus d'activitats desenvolupades per l'associació.
c) Lloguer d'espais, de carpes o d'equips.
d) Elaboració de díptics, fulletons, butlletins, revistes, webs, pòsters, expositors, cartells, displays i altre material de publicitat.
e) Publicació d'anuncis als mitjans de comunicació.
1.3 No seran objecte de l'ajut d'acord amb les bases d'aquesta convocatòria:
b) L'adquisició de béns mobles que suposin un increment en el patrimoni de l'entitat.
c) La reedició de díptics, fulletons, butlletins, revistes, webs, pòsters, expositors, cartells, displays i altre material de publicitat..2 Beneficiaris
2.1 Poden sol·licitar aquestes subvencions totes les associacions que tinguin el seu domicili social a qualsevol municipi de les comarques de Baix Ebre, Montsià, Ribera d'Ebre i Terra Alta.
2.2 Els beneficiaris no poden incórrer en cap dels supòsits previstos en l'article 13 de la Llei 38/2003, de 17 de novembre, general de subvencions.
2.3 Els beneficiaris han d'estar al corrent en el compliment de les seves obligacions tributàries davant l'Estat i la Generalitat de Catalunya i de les seves obligacions amb la Seguretat Social..3 Àmbit temporal
Se subvencionaran les actuacions que es desenvolupin entre l'1 de gener i el 31 d'octubre de 2009..4 Sol·licituds
4.1 La sol·licitud s'ha de presentar en suport paper mitjançant l'imprès normalitzat.
La sol·licitud s'adreçarà a l'Institut per al Desenvolupament de les Comarques de l'Ebre (IDECE), i s'ha de presentar a la seva seu a l'avinguda de la Generalitat, 116, 43500 Tortosa, o bé a qualsevol dels llocs o pels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4.2 La presentació de la sol·licitud comporta la plena acceptació d'aquestes bases reguladores.
Així mateix, la presentació de la sol·licitud porta implícita l'autorització a l'òrgan gestor per comprovar, d'ofici, si l'entitat beneficiària està al corrent en el compliment de les seves obligacions tributàries amb l'Administració i de les seves obligacions amb la Seguretat Social, llevat que aquesta autorització es negui expressament.
En el supòsit de denegació de l'autorització, l'entitat beneficiària queda obligada a presentar, en el moment de la justificació, el certificat expedit per l'Agència Estatal de l'Administració Tributària, l'Agència Tributària de Catalunya i el certificat de la Tresoreria de la Seguretat Social d'estar al corrent en el compliment de les seves obligacions i tributàries i amb la Seguretat Social.
4.3 El termini de presentació de la sol·licitud és d'un mes comptat des de la data de publicació de la present convocatòria al Diari Oficial de la Generalitat de Catalunya.
4.4 Els/les sol·licitants només poden presentar una única sol·licitud per a cada convocatòria corresponent a aquesta línia de subvencions.
En cada sol·licitud es pot demanar només l'ajut per a un únic projecte d'activitats culturals, lúdiques o esportives.
4.5 A la sol·licitud, s'hi ha d'adjuntar la documentació següent:
a) Documentació que acrediti la personalitat jurídica de l'associació, així com el seu caràcter d'entitat sense ànim de lucre.
No és necessària l'aportació d'aquesta documentació en el cas que l'entitat sol·licitant ja l'hagi presentada anteriorment a l'Institut per al Desenvolupament de les Comarques de l'Ebre, sempre que no hagin transcorregut més de cinc anys des de la seva presentació i no hagi experimentat cap modificació.
En aquest supòsit, cal indicar en el model normalitzat de document clarament la data en què va ser presentada i el procediment a què feia referència.
Si l'Institut per al Desenvolupament de les Comarques de l'Ebre, per causes alienes a la seva actuació, no pot aconseguir els documents, ha de requerir l'entitat sol·licitant perquè els aporti en el termini de 15 dies.
b) Declaració responsable del compliment dels requisits que estableix la Llei 1/1998, de 7 de gener, de política lingüística.
c) Declaració responsable conforme el sol·licitant es troba al corrent en el compliment de les seves obligacions tributàries amb la Generalitat de Catalunya i amb l'Administració General de l'Estat i de les seves obligacions amb la Seguretat Social i de no estar comprès en cap altra de les prohibicions que preveu l'article 13 de la Llei 38/2003, de 17 de novembre, general de subvencions.
d) Declaració del fet que en aquesta anualitat no s'han rebut altres subvencions pel mateix concepte, o bé import de la subvenció sol·licitada i/o concedida a l'ens concedent.
e) Declaració del representant legal del sol·licitant, en la qual es manifesta que l'entitat es compromet a finançar la part del pressupost que no cobreixi la subvenció atorgada, en cas de resultar beneficiària de la subvenció.
f) Declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor dels treballadors amb discapacitat.
g) Declaració conforme l'entitat sol·licitant utilitzarà el logotip de l'Institut per al Desenvolupament de les Comarques de l'Ebre en la publicitat i difusió de l'actuació per a la qual es demana l'ajut.
h) Document acreditatiu del nombre d'inscripcions dutes a terme, o que es preveuen, en el decurs de l'activitat.
i) Document acreditatiu de l'àmbit territorial de l'actuació, així com també si l'associació té pàgina web i si s'ha fet publicitat a través de pàgines web de l'actuació per a la qual se sol·licita subvenció.
j) Certificat de l'òrgan competent de l'associació que acrediti el nombre de socis que hi ha en el moment de sol·licitar la subvenció.
l) Pla de treball que defineixi els objectius, les activitats, el pressupost i el quadre de finançament per realitzar les activitats previstes en la sol·licitud, així com un informe amb els mitjans humans i materials disponibles per dur-les a terme.
Pel que fa al pressupost del pla de treball, haurà d'estar signat i amb la data.
4.6 Les declaracions especificades en els apartats b), c), d), e), f) i g) ja estan incloses en el model de sol·licitud, i la documentació dels apartats h), i) j) i k) es pot emplenar directament en el model de sol·licitud normalitzat, i per tant, si s'utilitza aquest imprès normalitzat no cal adjuntar-la.
El model de sol·licitud es podrà descarregar des del web www.idece.cat o obtenir a la seu de l'Institut per al Desenvolupament de les Comarques de l'Ebre.
4.7 Si la sol·licitud presenta defectes o inexactituds o no s'adjunta algun dels documents exigibles, l'Institut per al Desenvolupament de les Comarques de l'Ebre requerirà l'entitat interessada perquè en el termini de deu dies hàbils esmeni el defecte o aporti els documents preceptius, amb la indicació que, si no ho fa així, es considerarà que desisteix de la seva petició.
En el cas que dins del termini atorgat no s'esmeni la sol·licitud en els aspectes indicats o no s'aporti la documentació requerida, es dictarà la corresponent resolució de desistiment per part de l'òrgan competent per a la tramitació del procediment..5 Compatibilitat dels ajuts
La percepció de les subvencions concedides és compatible amb la percepció de subvencions procedents d'altres fonts, públiques o privades, sempre que no se superi el cost total de les operacions..6 Criteris de valoració
6.1 El procediment de concessió és el de concurrència competitiva que preveu l'article 22 de la Llei 38/2003, general de subvencions.
6.2 Per a la concessió de les subvencions es tindran en compte els criteris de valoració següents:
a) Nombre de persones que integren l'associació: fins a 5 punts.
b) Nombre de participants en l'activitat: fins a 10 punts.
Més de 100 participants: 10 punts.
c) Àmbit territorial de l'actuació: fins a 10 punts.
d) Incorporació de noves tecnologies: fins a 5 punts.
Publicació activitat a través de pàgina web: 3 punts.
e) Iniciatives que facin referència a la cooperació i l'intercanvi amb altres associacions o entitats sense ànim de lucre: fins a 5 punts..7 Quantia de la subvenció
7.1 La subvenció es pot concedir per l'import total sol·licitat, que no pot superar el 50% del cost de l'activitat per a la qual se sol·licita la subvenció, amb un import màxim de 1.500,00 euros, o bé per un import parcial, que es determinarà tenint en compte les disponibilitats pressupostàries, i de forma proporcional al nombre de sol·licituds presentades i les puntuacions obtingudes.
7.2 En el cas que una part del finançament de l'activitat correspongui a subvencions de qualsevol administració o ens públics o privats nacionals o internacionals, el càlcul de la subvenció s'efectuarà descomptant del cost total de l'activitat l'import de les possibles subvencions atorgades o sol·licitades.
L'import de la subvenció en cap cas pot superar, aïlladament o conjuntament, el cost total de les operacions per a les quals es demana..8 Procediment de concessió
8.1 L'òrgan instructor del procediment serà l'Institut per al Desenvolupament de les Comarques de l'Ebre.
8.2 Per a l'avaluació de les sol·licituds es constituirà una comissió integrada per les persones següents:
a) El/la vicepresident/a primer/a de l'Institut per al Desenvolupament de les Comarques de l'Ebre, que la presidirà.
b) El/la director/a de l'Institut per al Desenvolupament de les Comarques de l'Ebre, que actuarà com a secretari/ària.
c) El/la cap dels Serveis Territorials d'Economia i Finances a les Terres de l'Ebre.
d) El/la cap dels Serveis Territorials d'Innovació, Universitats i Empresa a les Terres de l'Ebre.
A més de les persones esmentades, podran assistir a les reunions de la comissió, en qualitat d'assessors, amb veu i sense vot, aquelles persones que s'estimi convenient i que siguin designades a l'efecte.
La comissió es regirà en el seu funcionament per les disposicions aplicables als òrgans col·legiats de la Generalitat de Catalunya..9 Atorgament de les subvencions
9.1 Correspon al president de l'Institut per al Desenvolupament de les Comarques de l'Ebre, a proposta de la Comissió, la resolució definitiva de les sol·licituds presentades, la qual s'ha d'emetre en el termini de tres mesos a comptar des de l'endemà de la data de finalització del termini de presentació de les sol·licituds.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 81 de la Llei 13/1989, d'organització, procediment i règim jurídic de l'Administració de la Generalitat de Catalunya.
9.2 La resolució de concessió o denegació de la subvenció, degudament motivada, es notificarà individualment a l'entitat interessada.
La notificació s'ha de cursar per qualsevol mitjà que permeti tenir-ne constància de la recepció.
9.3 La resolució dictada exhaureix la via administrativa, i en contra s'hi pot interposar recurs potestatiu de reposició, de conformitat amb el que preveuen els articles 107.1, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, davant del mateix òrgan que ha dictat l'acte impugnat, en el termini d'un mes a partir de l'endemà de rebre la notificació, o bé es pot interposar recurs contenciós administratiu, de conformitat amb el que preveu l'article 116 de la Llei esmentada i l'article 25 de la Llei 29/1998, de 13 de juliol, reguladora de la jurisdicció contenciosa administrativa, davant la Sala Contenciosa Administrativa del Tribunal Superior de Justícia de Catalunya en el termini de dos mesos comptadors des de l'endemà de rebre la notificació, sense perjudici que es pugui interposar qualsevol altre recurs que es consideri procedent.
9.4 Es donarà publicitat de les subvencions concedides mitjançant l'exposició de la relació d'aquestes subvencions al tauler d'anuncis de l'Institut per al Desenvolupament de les Comarques de l'Ebre..10 Obligacions dels beneficiaris
Les associacions beneficiàries de les subvencions assumeixen les obligacions que estableix l'article 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
a) Realitzar l'activitat objecte de la subvenció en la data indicada a la convocatòria.
b) Justificar davant de l'Institut per al Desenvolupament de les Comarques de l'Ebre la realització de les activitats que en són l'objecte.
c) Sotmetre's a les actuacions de comprovació que corresponguin a l'Institut per al Desenvolupament de les Comarques de l'Ebre i a les de control de l'activitat que corresponguin a la Intervenció General de la Generalitat, a la Sindicatura de Comptes o a altres òrgans competents, tant estatals com comunitaris, aportant tota la informació que li sigui requerida en l'exercici de les actuacions anteriors.
d) Comunicar l'obtenció d'altres ajuts per a la mateixa finalitat procedents d'altres òrgans de l'Administració, altres administracions públiques o dels ens públics que en depenen i d'altres persones físiques o jurídiques de naturalesa privada.
e) Comunicar a l'Institut per al Desenvolupament de les Comarques de l'Ebre qualsevol alteració en les condicions que van motivar l'atorgament de la subvenció i, també, l'obtenció d'altres subvencions per a la mateixa finalitat.
f) Disposar dels llibres comptables, registres diligenciats i altres documents degudament auditats en els termes exigits per la legislació aplicable al beneficiari, en cada cas, que garanteixin l'adequat exercici de les facultats d'inspecció i control.
g) Conservar els documents justificatius de l'aplicació dels fons rebuts, inclosos els documents electrònics, que puguin ser objecte de les actuacions de comprovació i control.
h) Fer constar en totes les actuacions de difusió i publicitat de l'activitat subvencionada la participació de l'Institut per al Desenvolupament de les Comarques de l'Ebre en el seu finançament.
i) Procedir al reintegrament dels fons percebuts en els supòsits esmentats en la base 11..11 Justificació i pagament
11.1 El beneficiari haurà de justificar el compliment de la finalitat per a la qual se li atorga la subvenció abans del 15 de novembre de 2009.
L'Institut per al Desenvolupament de les Comarques de l'Ebre podrà ampliar aquest termini, a petició de l'entitat beneficiària, si aquesta acredita, amb anterioritat a l'expressada data, la impossibilitat de donar compliment a aquesta obligació per causa justificada que no li sigui directament imputable.
Aquesta ampliació del termini per a la presentació de la justificació no pot excedir la meitat del termini esmentat i es podrà concedir sempre que no es perjudiquin els drets de tercers.
11.2 La justificació s'ha de dur a terme mitjançant la presentació a l'Institut per al Desenvolupament de les Comarques de l'Ebre de la documentació següent:
a) Memòria descriptiva de les operacions realitzades amb càrrec a la subvenció atorgada, amb els seus costos totals.
Aquestes factures han de ser emeses a nom de l'entitat beneficiària de l'ajut i han de reunir tots els requisits fiscals que estableix la normativa vigent aplicable.
c) Declaració del règim de l'IVA.
d) Documentació acreditativa d'estar al corrent en el compliment de les obligacions tributàries amb la Generalitat de Catalunya i amb l'Administració General de l'Estat, en el cas que no s'hagi autoritzat la comprovació d'ofici a l'òrgan gestor.
e) Certificació positiva de trobar-se al corrent en el compliment de les obligacions amb la Seguretat Social, emès per la Tresoreria General de la Seguretat Social, en el cas que no s'hagi autoritzat la comprovació d'ofici a l'òrgan gestor.
f) Documentació acreditativa del compliment del punt 10.h) de les bases reguladores.
11.3 Els documents especificats en els apartats b) i c) es poden obtenir a la seu de l'Institut per al Desenvolupament de les Comarques de l'Ebre i també a la pàgina web www.idece.cat.
Una vegada hagi estat revisada la correcta justificació de les subvencions atorgades es tramitarà el pagament de les quantitats consignades en la resolució d'atorgament..12 Revisió i modificació
En el supòsit que es constati que s'han alterat les condicions que van donar lloc a l'atorgament de l'ajut, o bé que s'hagin obtingut altres ajuts, l'Institut per al Desenvolupament de les Comarques de l'Ebre podrà revisar els ajuts concedits i, especialment, modificar la resolució de concessió.
En cas que es produeixi un excés de finançament sobre el cost del projecte subvencionat, es procedirà d'acord amb el que estableix l'article 34 del Reglament de desenvolupament de la Llei 38/2006, de 17 de novembre, general de subvencions, aprovat pel Reial decret 887/2006, de 21 de juliol..13 Reintegrament
En el supòsit que es comprovi que s'ha produït alguna de les causes de revocació que preveuen els articles 36 i 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'Institut per al Desenvolupament de les Comarques de l'Ebre ha d'iniciar la tramitació de l'expedient de revocació d'acord amb l'article 100 del Decret legislatiu 3/2002, de 24 de desembre..14 Règim jurídic
A aquestes subvencions els són d'aplicació, a més d'aquestes bases, la Llei 30/1992, de 26 de novembre, de règim jurídic de les administracions públiques i el procediment administratiu comú; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.